140. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ  ΔΗΜΟΣΙΩΝ ΕΡΓΩΝ Αριθ. 5813/1129 της 16 Φεβρ./5 Μαρτ.1993 (ΦΕΚ Β' 134) Καθορισμός του τρόπου και της διαδικασίας συμψηφισμού χρηματικής εισφοράς σε περίπτωση τροποποίησης εγκεκριμένου με το Νόμ. 1337/83 ρυμοτομικού σχεδίου και κάθε άλλης λεπτομέρειας για την εφαρμογή της παρ. 12 του άρθρ. 12 του Νόμ. 1337/1983. Έχοντας υπόψη: 1.Τις διατάξεις της παρ. 12 (περίπτ. γ) του άρθρ. 12 του Νόμ. 1337/83 "Επέκταση των πολεοδομικών σχεδίων, οικιστική ανάπτυξη και σχετικές ρυθμίσεις" (Α' 33) όπως προστέθηκε με την παρ. 5 του άρθρ. 5 του Νόμ. 2052/92 "Μέτρα για την αντιμετώπιση του νέφους και πολεοδομικές ρυθμίσεις" (Α' 94). 2.Την Υ 1958/1992 απόφαση του Πρωθυπουργού και του Υπουργού Περιβάλλοντος Χωροταξίας και Δημοσίων Έργων "Ανάθεση αρμοδιοτήτων στους Υφυπουργούς Περιβάλλοντος Χωροταξίας και Δημοσίων Έργων Χρήστο Κατσιγιάννη και Γεώργιο Βουλγαράκη" (Β' 744). 3.Τις διατάξεις του άρθρ. 29Α του Νόμ. 1558/1985 όπως αυτό προστέθηκε με το άρθρ. 27 του Νόμ. 2081/1992 (Α' 154) και το γεγονός ότι από τις διατάξεις αυτού του Δ/τος δεν προκαλείται δαπάνη σε βάρος του κρατικού Προϋπολογισμού, αποφασίζουμε: Άρθρ.1-Καθορίζονται ο τρόπος και η διαδικασία συμψηφισμού χρηματικής εισφοράς σε περίπτωση τροποποίησης εγκεκριμένου με τον Νόμ. 1337/83 ρυμοτομικού σχεδίου και κάθε άλλη λεπτομέρεια για την εφαρμογή της παρ. 12 του άρθρ. 12 του Νόμ. 1337/1983, όπως στα επόμενα άρθρα. Άρθρ.2.-1.Στις περιπτώσεις τροποποίησης ρυμοτομικών σχεδίων, εγκεκριμένων με τις διατάξεις του Νόμ. 1337/1983, η οποία εγκρίνεται μετά την μεταγραφή της πράξης εφαρμογής, ως ιδιοκτησία νοείται εκείνη, που προέκυψε από την πράξη εφαρμογής.  (Μετά τη σελ. 294,48070(α) Σελ. 294,48071 Τεύχος 1230 – Σελ. 47. Σχέδια Πόλεων 23.Δ.α.140 2.Για τον υπολογισμό των ωφελειών και υποχρεώσεων κάθε ιδιοκτησίας εφαρμόζεται το ρυμοτομικό καθεστώς, που επιβλήθηκε με την τροποποίηση. Άρθρ.3.-Η νέα Πράξη Εφαρμογής (Π.Ε.) συντάσσεται σύμφωνα με τις διατάξεις της 79881/3445/6.12.84 (ΦΕΚ 862/Β/1984) απόφασης (Υ.ΧΩ.Π., ανωτ. σελ. 294,48012), για την απόλυτη διαδικασία. 1.Προσδιορίζονται τα τμήματα των ιδιοκτησιών που καταλαμβάνονται από κοινόχρηστους και κοινωφελείς χώρους και αποκαθίστανται, εφόσον τούτο είναι δυνατό, σε αδιάθετα οικόπεδα που προέκυψαν από την κυρωμένη πράξη εφαρμογής ή αποζημιώνονται από τον οικείο Οργανισμό Τοπικής Αυτοδιοίκησης (Ο.Τ.Α.) ή τον αρμόδιο για τον κοινωφελή χώρο φορέα. 2.Τακτοποιούνται εφόσον απαιτείται οι εμπλεκόμενες ιδιοκτησίες σύμφωνα με τις διατάξεις της παρ. 3 άρθρ. 12 του Νόμ. 1337/83. 3.Σε περίπτωση κατά την οποία, ρυμοτομούνται από το αρχικό σχέδιο τμήμα της ιδιοκτησίας καθίσταται με την τροποποίηση οικοδομήσιμο, ο ιδιοκτήτης του υποχρεούται να αποζημιώσει τον οικείο ΟΤΑ για το εμβαδόν του κοινόχρηστου χώρου κατά τον οποίο αυξάνεται η ιδιοκτησία του. 4.Σε περίπτωση κατά την οποία από την τροποποίηση του ρυμοτομικού σχεδίου επηρεάζονται και συμμετέχουν αναγκαστικά ιδιοκτησίες οι οποίες είχαν τακτοποιηθεί μεν καθ' οιονδήποτε τρόπο με την αρχική Π.Ε. αλλά η τακτοποίηση αυτή δεν έχει συντελεσθεί ακόμη, είναι δυνατόν να ανασυνταχθεί η αρχική ΠΕ στις συγκεκριμένες θέσεις. Σε αντίθετη περίπτωση πρέπει να συνταχθεί νέα Π.Ε. Άρθρ.4.-Στην περίπτωση αποζημίωσης των τμημάτων των ιδιοκτησιών που καταλαμβάνονται από τους κοινόχρηστους και κοινωφελείς χώρους και μετά την κύρωση της νέας Π.Ε. εξετάζεται εάν οι ιδιοκτήτες, των οποίων τα ακίνητα ρυμοτομούνται, οφείλουν σύμφωνα με την αρχική Π.Ε. χρηματική εισφορά. Εφ' όσον οφείλουν χρηματική εισφορά, γίνεται συμψηφισμός των υποχρεώσεων αυτών με την οφειλόμενη αποζημίωση λόγω της νέας ρυμοτομίας. Για τον συμψηφισμό ως τιμή μονάδας των ρυμοτομουμένων ιδιοκτησιών, εφαρμόζεται η αντικειμενική αξία που προκύπτει από τους σχετικούς πίνακες του Υπουργείου Οικονομικών. Σε περίπτωση διαφωνίας των ιδιοκτητών για την εφαρμογή του συστήματος των αντικειμενικών αξιών ή σε περίπτωση αποζημίωσης ιδιοκτησιών Σελ. 294,48072 Τεύχος 1230 - Σελ. 48 από τον οικείο Ο.Τ.Α, ή τον αρμόδιο φορέα, είναι δυνατή η προσφυγή στα αρμόδια Πολιτικά Δικαστήρια για τον καθορισμό τιμής μονάδας κατά τις κείμενες διατάξεις. Άρθρ.5.-1.Στις περιπτώσεις ένταξης περιοχών σε ρυμοτομικό σχέδιο με τις διατάξεις του Νόμ. 1337/83, για τις οποίες είχε εφαρμοστεί η παρ. 2 του άρθρ. 9 του Ν.Δ. 17.7./16.8.1923 όπως αντικαταστάθηκε με τον Α.Ν. 625/68 (ΦΕΚ Α' 266, ανωτ. σελ. 294,13), κατά τη σύνταξη της Π.Ε ισχύουν και τα ακόλουθα: α.Υπολογίζεται η εισφορά σε γη σύμφωνα με τις παρ. 4 και 5 του άρθρ. 8 του Νόμ. 1337/83. β.Συγκρίνονται οι υποχρεώσεις που προκύπτουν από την εφαρμογή του προηγουμένου εδάφ. (α) με το εμβαδόν του τμήματος της ιδιοκτησίας, που έχει παραχωρηθεί με συμβολαιογραφική πράξη στον οικείο Ο.Τ.Α. με βάση τις διατάξεις του Α.Ν. 625/68. γ.Εάν οι υποχρεώσεις εισφοράς σε γη είναι μεγαλύτερες από την επιβάρυνση της ιδιοκτησίας λόγω εφαρμογής του Α.Ν. 625/68 τότε ο ιδιοκτήτης υποχρεούται να εισφέρει την επί πλέον έκταση. 2.Τα αναφερόμενα στην προηγούμενη παράγραφο ισχύουν για τις πράξεις εφαρμογής που κυρώνονται μετά τη δημοσίευση του Νόμ. 2052/92 (94 Α'), ανωτ. σελ. 294,480604). Άρθρ.6.-Η ισχύς της παρούσας απόφασης αρχίζει από την δημοσίευσή της στην Εφημερίδα της Κυβερνήσεως. 23.Δ.α.140 Σχέδια Πόλεων 